በአፋር ክልል  የግንቦት  ሃያ ድል በተለያዩ ዝግጅቶች እየተከበረ ይገኛል
26ኛው የግንቦት ሃያ ድል በዓል በአፋር ክልል በተለያዩ ዝግጅቶች እየተከበረ እንደሚገኝ  የአፋር  ብሔራዊ  ክልል  የመንግሥት ኮሚኒኬሽን ጽህፈት ቤት አስታወቀ ።የጽህፈት ቤቱ ኃላፊ አቶ አወል ዊቲካ ለዋሚኮ እንደገለጹት ለአፋር ህዝብ የሁለንተናዊ ዕድገት   መሠረት  የሆነውን  የግንቦት ሃያ 26ኛ ዓመት በዓል በድምቀት ለማክበር  የተለያዩ ዝግጅቶች  እየተካሄዱ ይገኛሉ ብለዋል ።እንደ አቶ አወል  ገለጻ  በዓሉን ለማክበር  በሰመራ ከተማ ከትናንት ጀምሮ የፓናል ውይይት  እየተካሄደ  ሲሆን  በተለያዩ የክልሉ አካባቢዎችም ትርኢቶችና የእስፖርታዊ ውድድሮች ዛሬናነገ ይካሄዳሉ ።የግንቦት  ሃያ ድል  መመዝገብ ተጨቁኖ ለነበረው የአፋር ህዝብ  ታላቅ  ፋይዳ እንዳለው  የጠቆሙት አቶ አወል አፋር ህዝብ በቋንቋው የመናገር ፣ የመዳኘትና በራሱ የመተዳደር መብትን እንዲጎናጸፍ አደርጎታል ብለዋል ።በአፋር  ክልል ባለፉት  20 ዓመታት  በርካታ የጤና ተቋማት ፣ የትምህርት ተቋማት፣ የኤሌክትሪክ  ኃይል፣  የመጠጥ ውሃና የመንገድ  መሠረተ ልማቶች በመስፋፋታቸውን ምክንያት  የክልሉ ህዝብ ተጠቃሚ መሆን መቻሉን  አቶ አወል አብራርተዋል ።የግንቦት ሃያ ድልን ይበልጥ ለማጉላትም በአፋር ክልል በጥልቅ ተሃድሶ ወቅት እንደ ክፍተት የታዩትን  የመልካም  አስተዳደር ችግሮች በማረምናና የልማት እንቅስቃሴዎችን ማጎልበት እንደሚያስፈልግ አቶ አወል ተናግረዋል ።      